เคนยาเปิด ATM ขายน้ำราคาถูกให้ชาวบ้านในสลัม
(ภาพ: BBC),บริษัทผู้ค้าน้ำในเคนยา เปิดตู้จำหน่ายน้ำดื่มในลักษณะตู้เอทีเอ็ม ที่สลัมในเมืองหลวงของประเทศ เพื่อให้ประชาชนสามารถซื้อน้ำสะอาดได้ในราคาถูก ไม่ต้องไปซื้อน้ำจากพ่อค้าที่ขายแพงกว่ามาก,สำนักข่าวต่างประเทศรายงานว่า บริษัทผู้ค้าน้ำในประเทศเคนยา เปิดเครื่องขายน้ำซึ่งมีลักษณะเดียวกันตู้เอทีเอ็ม ภายในสลัม มาธาเร ในเมืองหลวงกรุงไนโรบี เพื่อขายน้ำราคาถูกและสะอาดกว่า ให้แก่ผู้อยู่อาศัยในสลัมแห่งนี้แล้ว หลังจากที่ผ่านมา พวกเขาต้องซื้อน้ำจากพ่อค้าซึ่งขายน้ำในราคาแพง และมักไม่ค่อยสะอาด,บริษัท ไนโรบี ซิตี้ วอเตอร์ แอนด์ เซเวอเรจ (NCWS) เปิดเครื่องจำหน่ายน้ำดังกล่าว 4 จุดในกรุงไนโรบี และขายน้ำในราคาเพียง ครึ่งเคนยาชิลลิง หรือเพียงครึ่งเซนต์สหรัฐฯ (ราว 15 สตางค์) ต่อน้ำ 20 ลิตร ถูกกว่าราคาขายของบรรดาพ่อค้าซึ่งอยู่ที่ประมาณ 50 เคนยาชิลลิงถึง 100 เท่า โดย ชาวบ้านสามารถซื้อน้ำได้ด้วยการสอดสมาร์ทการ์ดที่ตู้จ่ายน้ำ จากนั้นจึงรองน้ำที่ไหลออกมาจากก๊อก และสามารถเติมเงินในสมาร์ทการ์ดได้ตามตู้บริการต่างๆ หรือผ่านโทรศัพท์มือถือ,ทั้งนี้ การติดตั้งเกิดขึ้นจากความร่วมมือระหว่างรัฐบาลท้องถิ่นและ กรุนด์ฟอส บริษัทวิศวกรรมน้ำของประเทศเดนมาร์ก โดยแผนการติดตั้งตู้ขายน้ำเคยถูกนำไปใช้ในพื้นที่ชนบทของเคนยาแล้ว แต่นี่เป็นครั้งแรกที่มีการนำแผนนี้มาใช้ในเขตชุมชน ซึ่งบริษัท กรุนด์ฟอส หวังว่า เรื่องนี้จะเป็นโมเดลสำหรับนำไปพัฒนาในประเทศอื่นๆ
บริษัทผู้ค้าน้ำในเคนยา เปิดตู้จำหน่ายน้ำดื่มในลักษณะตู้เอทีเอ็ม ที่สลัมในเมืองหลวงของประเทศ เพื่อให้ประชาชนสามารถซื้อน้ำสะอาดได้ในราคาถูก ไม่ต้องไปซื้อน้ำจากพ่อค้าที่ขายแพงกว่ามาก
ผู้ค้าน้ำ,เคนยา,เครื่องขาย,เอทีเอ็ม,สลัมมาธาเร,กรุงไนโรบี,ราคาถูก,สมาร์ทการ์ด,เติมเงิน,ข่าว,ข่าวต่างประเทศ,ไทยรัฐออนไลน์